****

Fondul Social European

Programul Operațional Capital Uman 2014-2020

Axa prioritară 6 ***Educație și competențe***

Prioritatea de investiții: 10.i

***Reducerea și prevenirea abandonului școlar timpuriu și promovarea accesului egal la***

***învățământul preșcolar, primar și secundar de calitate, inclusiv la parcursuri de învățare formale, nonformale și informale pentru reintegrarea în educație și formare***

Beneficiar: Ministerul Educației Naționale (MEN)

Titlul proiectului: „CURRICULUM RELEVANT, EDUCAȚIE DESCHISĂ pentru toți”-CRED

Contract de finanțare nr. POCU/254/6/20

Cod SMIS 2014+: 118327

Nr. 209/CRED/CJ/SM/29.03.2022

**Către unitățile de învățământ din județul Satu Mare**

Stimată doamnă director/ Stimate domnule director

Ca urmare a Adresei Ministerului Educației nr. 5451/CRED/25.03.2022, vă informăm că vom începe procesul de s*elecție a cadrelor didactice din învățământul primar și gimnazial din județul Satu Mare*, în vederea participării la programul de formare profesională continuă  „Resurse educaționale digitale: realizare, utilizare, evaluare. Formare nivel 2”, acreditat de Casa Corpului Didactic Cluj. Programul de formare se desfășoară pe parcursul a 50 de ore, blended learning, acreditat prin OME nr. 3306/22.02.2022, având alocate 12 credite profesionale transferabile. Activitățile formative se oferă în format online, 25 ore online sincron și 25 ore online asincron și respectă prevederile OME nr. 5138/27.08.2021, în cadrul proiectului CURRICULUM RELEVANT, EDUCAȚIE DESCHISĂ PENTRU TOȚI - *CRED*.

În cadrul programului de formare continuă acreditat se acordă o atenție specială dezvoltării capacității cursanților, cadre didactice care predau în învățământul primar și gimnazial, de a utiliza modelul de proiectare curriculară centrat pe competențe, exersarea abilităților digitale pentru realizarea de resurse educaționale deschise/digitale (RED) și integrarea acestora în cadrul strategiei de predare-învățare-evaluare. Astfel, pe parcursul activităților de formare, cadrele didactice participante sunt implicate activ, atât în activitatea de formare online sincron (webinar), cât și asincron, utilizând platforma pentru învățare individuală și resursele educaționale deschise.

Având în vedere prevederile Art. 64 alin (1) - (2) din Legea educației naționale nr. 1/2011, cu modificările și completările ulterioare, precum și necesitatea aplicării noilor planuri-cadru și programe școlare elaborate de Ministerul Educației, cadrele didactice selectate și validate de către conducerea unităților de învățământ au obligația de a participa la cursul de formare, iar conducerea unităților de învățământ din care provin are obligația să asigure prezența acestora la cursul de formare.

În acest context, **vă solicităm sprijinul în constituirea grupelor de formare și asigurarea participării cadrelor didactice selectate la activitățile programului de formare acreditat**. Activitățile de formare sunt susținute din bugetul alocat proiectului CURRICULUM RELEVANT, EDUCAȚIE DESCHISĂ PENTRU TOȚI - *CRED*.

Activitatea de formare din prima serie se va derula în perioada 9 mai - 27 iunie 2022

 **Pentru selecția curentă a grupului țintă, vor avea prioritate cadrele didactice care predau în învățământul gimnazial, care dețin competențe digitale și care nu au participat la activitățile de formare din cadrul proiectului CRED.**

Dacă numărul de solicitanți care doresc să urmeze cursul depășește numărul de locuri alocat se vor întocmi liste suplimentare.

Selecția cadrelor didactice pentru participarea la programul de formare se realizează fie la nivelul unității de învățământ, conform Anexei 2 la Adresa ME 5451/CRED/25.03.2022 (cu validarea de către conducerea unității de învățământ), fie direct, de către fiecare cadru didactic, prin accesarea formularului online

Termenul de înscriere este 14 aprilie 2022, conform calendarului din Anexa 1 la Adresa ME 5451/CRED/25.03.2022.

Vă rugăm să alegeți o singură variantă de înscriere în grupul țintă, fie prin unitatea de învățământ, fie prin formularul individual online.

**MODALITATEA DE ÎNSCRIERE ÎN GRUPUL ȚINTĂ**

1. **În cazul în care ați ales varianta selecției cadrelor didactice la nivelul unității de învățământ**, vă rugăm să transmiteți:
* tabelul nominal cu cadrele didactice propuse, în format electronic (PDF), pe adresa de e-mail: kerekesanti@yahoo.com , până la data de 14.04.2022.

Tabelul va respecta formatul din Anexa 4.1 și va conține lista cadrelor didactice validate la nivelul unității de învățământ, în ordinea priorităților.

1. **În cazul în care ați ales varianta înscrierii directe a cadrelor didactice prin accesarea formularului online**, vă rugăm să asigurați accesul cadrelor didactice la formularul

<https://forms.gle/jyLSXi4Jcog5sboy8>

Înscrierile online se fac până în data de 14 aprilie 2022.

Indiferent de varianta de înscriere aleasă, fiecare cadru didactic înscris la programul de formare va depune dosarul de înscriere în original la sediul CCD Satu Mare până în data de 14.04.2022 (zilnic, de luni până vineri, în intervalul orar 9.00 – 15.00)

**Dosarul de înscriere conține:**

* *cerere de înscriere;*
* *formular grup ţintă;*
* *acord de prelucrare a datelor cu caracter personal;*
* *declaraţie de disponibilitate participare la curs şi finalizare;*
* *copie CI/BI- format A4;*
* *copie certificat de naștere (este obligatoriu pentru toate persoanele, pentru a identifica inițiala tatălui) - format A4;*
* *copie certificat de căsătorie (dacă este cazul) - format A4;*
* *copie diploma de studii (licență, masterat, doctorat, după caz);*
* *adeverinţă eliberată de unitatea de învăţământ din care rezultă: funcţia didactică, specializarea, vechimea, gradul didactic, statut (titular/suplinitor), funcție de conducere/experiență managerială specifică în domeniul educației în ultimii doi ani școlari 2019 -2020, 2020-2021 sau în anul școlar curent (director/director adjunct/ inspector școlar general/inspector școlar general adjunct/inspector școlar de specialitate/ membru în consiliul de administrație, personal didactic cu experiență managerială specifică în domeniul educației, metodist ISJ)- format A4*, conform modelului.

Anexăm următoarele documente:

* Adresa ME nr. 5451/CRED/25.03.2022;
* Tabel centralizator cu personalul didactic care a fost validat pentru înscrierea la curs (Anexa 4.1);
* Cerere de înscriere;
* Formular grup ţintă;
* Acord de prelucrare a datelor cu caracter personal;
* Declaraţie de disponibilitate de participare la curs;
* Adeverință tip de la unitatea de învățământ.

Vă rugăm să aveți în vedere următoarele aspecte:

* Documentele vor fi așezate în ordinea indicată mai sus;
* Documentele fiecărui cadru didactic vor fi pregătite conform modelelor din anexe;
* Documentele vor avea formatul A 4 și nu vor fi capsate;
* Copiile xerox nu vor fi realizate față-verso;
* Nu se vor face copii Xerox pentru două documente pe aceeași pagină;
* Documentele vor fi așezate într-un dosar de plastic pentru fiecare cadru didactic.

Persoana de contact: KEREKES Antal, telefon 0723229299, email: kerekesanti@yahoo.com

Inspector Școlar General Satu Mare Director Casa Corpului Didactic Satu Mare

Anișoara BOITOR Rodica KEREKES

Expert local coordonare formare Satu Mare Expert local grup țintă Satu Mare

Ioan VIMAN KEREKES Antal